9. ΑΠΟΦΑΣΗ ΕΘΝΙΚΟΥ ΣΥΜΒΟΥΛΙΟΥ ΧΩΡΟΤΑΞΙΑΣ ΚΑΙ ΠΕΡΙΒΑΛΛΟΝΤΟΣ Αριθ. ΕΣΧΠ/ ΓΧΠ/ 626 της 22/23 Μαΐου 1985 (ΦΕΚ Β΄ 316) ΄Ιδρυση Βιομηχανικών Περιοχών (ΒΙ.ΠΕ) σε όλους τους Νομούς της χώρας. 1.Εγκρίνεται η ίδρυση μιας τουλάχιστον Βιομηχανικής Περιοχής (ΒΙ.ΠΕ) σε κάθε νομό της χώρας, σύμφωνα με τις διατάξεις των παρ. 1 και 2 του άρθρ. Ι του Νόμ. 4458/65, όπως αντικαταστάθηκαν από το άρθρ. Ι του Νόμ. 742/77, για την εξυπηρέτηση των αναγκών της βιομηχανικής βιοτεχνικής και γενικά οικονομικής δραστηριότητας του κάθε νομού, μέσα στα πλαίσια του Προγράμματος Οικονομικής και Κοινωνικής Αναπτύξεως της χώρας. 2.Στους αρμόδιους Υπουργούς Χωροταξίας, Οικισμού και Περιβάλλοντος και Εθνικής Οικονομίας ανατίθεται η έκδοση του κατά νόμο προβλεπομένου π. δ/τος για την ίδρυση ΒΙ.ΠΕ σε κάθε νομό της χώρας. 